บริการที่ใช้กลยุทธมุ่งเน้นลูกค้าเป็นศูนย์กลางของวันสยามมีอะไรบ้าง
แอปพลิเคชั่นออนไลน์วันสยามของกลุ่มสยามพิวรรธน์ ผู้พัฒนาธุรกิจค้าปลีกและอสังหาริมทรัพย์ เจ้าของและผู้บริหารโครงการศูนย์การค้า ได้แก่ สยามพารากอน สยามเซ็นเตอร์ สยามดิสคัฟเวอรี่ หนึ่งในพันธมิตรเจ้าของไอคอนสยาม สยาม พรีเมี่ยม เอาท์เล็ต และไอซีเอส ได้ออกแบบบริการมุ่งเน้นลูกค้าเป็นศูนย์กลาง (Customer Centric ) ให้สอดรับกับพฤติกรรมผู้บริโภคที่เปลี่ยนแปลงไปตั้งแต่ช่วงเหตุการณ์ปกติจนถึงการระบาดของโควิด-19 ตั้งแต่ปีที่ผ่านมาจนถึงปัจจุบัน โดยเน้นยกระดับประสบการณ์เลือกซื้อสินค้าได้สะดวกทุกที่ รวมสินค้าหลากหลาย ตอบครบทุกความต้องการ ตั้งแต่ Fashion, Beauty, Living, Lifestyle, Gadget และอาหารเมนูโปรด รวมกันให้ลูกค้าเลือกซื้อสินค้าหลากหลายช่องทางบริการดังนี้


1. Call & Shop บริการที่เน้นความสะดวกและความปลอดภัยของลูกค้าคนสำคัญ สำหรับสมาชิก VIZ Card และ Platinum M Card   โดยโทรศัพท์หมายเลข 063-205-7989 หรือ 063-205-7974 เพื่อซื้อสินค้าทางโทรศัพท์หรือไลน์จากทุกแผนกในวันสยามตั้งแต่ซูเปอร์มาร์เก็ต ร้านอาหาร จนถึงลักซ์ชัวรี่แบรนด์


2. Siam Paragon Luxury Chat & Shop เป็นการพูดคุยสอบถามรายละเอียดต่างๆ ด้วยการแชทผ่านข้อความกับผู้ช่วยส่วนตัวทางไลน์เพื่อเลือกซื้อของแบรนด์เนมระดับโลก โดยกดติดตามเพจเฟซบุ๊ค SIAMPARAGONSHOPPING และทาง Line @ONESIAM 


3. Click & Shop เป็นบริการเลือกซื้อสินค้าได้ทุกที่ทุกเวลาตลอด 24 ชั่วโมง จากสินค้าหลากหลายแบรนด์ยอดนิยมสำหรับไลฟ์สไตล์ที่แตกต่างจาก 10 ห้างร้านของสยามเซ็นเตอร์และสยามดิสคัฟเวอรี่ ตั้งแต่ LOFT, The Selected, The Wonder Room, O.D.S., CAZH, ALAND, Absolute Siam Store, ICONCRAFT, Ecotopia โดยลูกค้าสามารถเลือกซื้อสินค้าได้ผ่านทาง LINE OA OneSiam